คุณโทรมาแจ้งผล การตรวจมะเร็งปากมดลูก บอกว่า ไม่พบชิ้นเนื้อที่ก่อให้เกิดมะเร็ง ให้สบายใจได้ แต่พบเซลล์ผิดปกติ ให้กลับมาตรวจซ้ำ ในอีก 6 เดือนข้างหน้าอีกที เซลล์ที่ผิดปกติ จะมีโอกาสกลายเป็นมะเร็ง หรือ ติดเชื้อ HPV ไหมคะ? แล้วทำไมถึงตรวจซ้ำเลยไม่ได้ ต้องรอ 6 เดือน ตอนนี้ไม่ค่อยสบายใจแล้วค่ะ
สวัสดีค่ะ เซลล์ที่ผิดปกติดังกล่าวมานั้นอาจเกิดจากการติดเชื้อ HPV ที่ยังไม่ได้เปลี่ยนแปลงกลายไปเป็นมะเร็ง แต่มีโอกาสที่เปลี่ยนไปเป็นมะเร็งในอนาคตได้ เมื่อพบเซลล์ลักษณะนี้ สูตินรีแพทย์จึงมักต้องระวังเป็นพิเศษ และตรวจติดตามอาการทุก 6 เดือนค่ะ ส่วนจะตรวจตอนนี้เลยก็อาจจะยังไม่เห็นการเปลี่ยนแปลงอะไรค่ะ คือตอนนี้แพทย์กำลังทำการเฝ้าระวังและติดตามอาการ ซึ่งต้องใช้เวลาจึงจะเห็นเบื้องต้นสังเกตอาการตัวเอง หากมีเลือดออกผิดปกติทางช่องคลอด หรือเลือดออกหลังมีเพศสัมพันธ์ ให้รีบกลับไปพบแพทย์